ආන්දෝලනයකට තුඩු දුන් විද්යුත් වීසා අලුත් ක්රමය අත්හිටුවීම
විද්යුත් වීසා සේවා පැවැති ක්රමවේදය වෙනස් කරමින් විදෙස් සමාගම් ඇසුරෙන් ලබා ගැනීමට අමාත්ය මණ්ඩලය ගෙන ඇති තීරණය බල රහිත කරමින් ශ්රේෂ්ඨාධිකරණය ඉකුත්දා අතුරු තහනම් නියෝගයක් නිකුත් කළේය ඒ අනුව නව ක්රමවේදය ආරම්භ කිරීමට පෙර පැවැති ක්රමවේදය යටතේ වීසා සේවා ක්රියාත්මක කරන ලෙස ද විනිසුරු මඬුල්ල නියම කළේය ඒ පාර්ලිමේන්තු මන්ත්රීවරුන් වන පාඨලී චම්පික රණවක රවුෆ් හකීම් සහ එම්ඒ සුමන්දිරන් මහතා ඇතුළු පාර්ශ්ව කිහිපයක් විසින් ගොනු කර තිබූ පෙත්සම් කිහිපයක් සලකා බැලූ අවස්ථාවේදීය ගුවන්තොටුපොළ ආශ්රිතව ක්රියාත්මක වීමට නියමිත විද්යුත් වීසා ක්රමවේදය මගින් රටේ ජාතික ආරක්ෂාව සම්බන්ධයෙන් වැදගත් තොරතුරු ලෝකයට විවෘත වීමේ අවදානමක් මතුව ඇති බවත් එබැවින් එම ක්රමවේදය බල රහිත කිරීමේ නියෝගයක් නිකුත් කරන ලෙසත් ඉල්ලා මෙම පෙත්සම් ගොනු කර තිබුණි විද්යුත් වීසා සේවාව මෙතෙක් පැවැති ක්රමය වෙනස් කරමින් විදෙස් සමාගම් ඇසුරෙන් ලබා ගැනීමට අමාත්ය මණ්ඩලය තීරණය කර තිබීම නිසා සංචාරක ව්යාපාරය අවදානම් සහගත තත්ත්වයකට මුහුණ පා ඇති බවත් පෙත්සම්කරුවෝ කියා සිටිති එමෙන්ම වීසා ගාස්තු ඉතා ඉහළ යන බවත් මහජනතාවට රජය කෙරෙහි විශ්වාසය බිඳී යන බවත් පෙත්සම්කරුවෝ වැඩිදුරටත් පෙත්සම් මගින් අවධාරණය කරති මෙම තත්ත්වය යටතේ ජනතාවගේ මූලික අයිතිවාසිකම් කඩවන බව පවසන පෙත්සම්කරුවෝ පෙත්සම් විභාගයට අවසර ලබා දෙමින් අමාත්ය මණ්ඩල තීරණය ක්රියාත්මක වීම වළක්වාලන අතුරු තහනම් නියෝගය නිකුත් කරන ලෙස සිය පෙත්සමෙන් ඉල්ලා සිටියහ මෙම පෙත්සම්වල වගඋත්තරකරුවන් ලෙස ආගමන විගමන පාලකවරයා සහ නීතිපතිවරයා ඇතුළු පාර්ශ්ව 32ක් නම් කර තිබේ පෙත්සම් විභාගය ඔක්තෝබර් 4 සිදු කිරීමට නියමිතයඒජේඒ අබේනායක